ŽUPANIJA VUKOVARSKO-SRIJEMSKA

OSNOVNA ŠKOLA MATE LOVRAKA

ŽUPANJA, A.STEPINCA 18

KLASA:400-01/2021-01/03 Broj RKP: 10225 Razina: 31

UR.BROJ: 2188-15-01/2021-1 Matični broj: 03307816 Šifra djelatnosti : 8520

Županja, 23.12.2021. OIB: 28128730338 Razdjel: 000

**OBRAZLOŽENJE FINANCIJSKOG PLANA ZA 2022. GODINU TE PROJEKCIJA ZA 2023. I 2024. GODINU**

**SAŽETAK DJELOKRUGA RADA PRORAČUNSKOG KORISNIKA**

Osnovna škola Mate Lovraka je ustanova za osnovno obrazovanje učenika. Ima 11 razrednih odjela i to 4 odjela razredne nastave i 7 odjela predmetne nastave. Školu pohađa ukupno 175 učenika. Rad škole odvija se u jednoj smjeni u petodnevnom radnom tjednu. U školi je zaposleno 39 djelatnika i 5 pomoćnika u nastavi. Škola obavlja javnu djelatnost sukladno Zakonu o odgoju i obrazovanju u osnovnoj i srednjoj školi. U školi se izvodi redovna, izborna, dodatna i dopunska nastava, te izvannastavne aktivnosti sukladno Nastavnom planu i programu, Godišnjem planu i programu rada škole, te Školskom kurikulumu za školsku 2021./2022. godinu. Prehrana za 175 učenika organizirana je u školskoj kuhinji, od toga 68 učenika uključeno je u projekt školske prehrane pod nazivom „Užina za sve VI“ koja se od studenog 2021. godine financira iz proračuna Vukovarsko-srijemske županije , a dio učenika ostvaruje besplatnu kuhinju preko Grada .

Također je organiziran i prijevoz za 19 učenika koji stanuju na većoj udaljenosti od škole, autobusom poduzeća Čazmatrans d.o.o. Vinkovci.

|  |  |
| --- | --- |
| **1.NAZIV PROGRAMA** | **DECENTRALIZIRANA SREDSTVA ZA OSNOVNO ŠKOLSTVO** |
| **2. CILJEVI (što se programom želi postići)** | Redovitim planiranjem osigurati potrebne materijalne uvjete i opremljenost prostora u kojem borave djeca, ostvariti stručnu osposobljenost nastavnog osoblja kontinuiranim stručnim usavršavanjem(seminari, stručni skupovi, aktivi)a sve s ciljem što kvalitetnijeg obrazovanja te ostvarenja što boljeg uspjeha učenika kroz planirano trogodišnje razdoblje. Poticati učenike na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje. Školske projekte, priredbe i manifestacije kako u školi tako i izvan nje. |
| **3. NAČIN OSTVARENJA CILJEVA (kako se nastoji realizirati program, tko je korisnik ili primatelj usluge)** | Program će se realizirati kroz redovnu djelatnost škole. Uzimajući u obzir nepovoljnu ekonomsku situaciju u kojoj se škola nalazi, škola će racionalnim trošenjem proračunskih sredstava održati vrijednosti u okviru planiranih a da se time ne dovede u pitanje održavanje redovne nastave, dodatne, dopunske, izvannastavnih aktivnosti a time i smanjenje razine znanja učenika. |
| **4.ZAKONSKE I DRUGE PODLOGE NA KOJIMA SE ZASNIVA PROGRAM** | Zakon o odgoju i obrazovanju u osnovnoj i srednjoj školi, Zakon o ustanovama, Odluka o kriterijima i mjerilima za utvrđivanje bilančnih prava za financiranje minimalnih financijskih standarda javnih potreba osnovnog školstva Vukovarsko-srijemske županije, Zakon o proračunu, Pravilnik o proračunskim klasifikacijama i Pravilnik o proračunskom računovodstvu i računskom planu, Godišnji plan i program rada škole za šk. godinu 2021/2022 ,Školski kurikulum, Nastavne i izvannastavne aktivnosti, Plan nabave. |
| **5.POKAZATELJI REZULTATA NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA** | Sredstva za ovaj program planirana su u zadanim okvirima prema Odluci o kriterijima za financiranje tekućih izdataka Vukovarsko-srijemske županije u izvoru financiranja opći prihodi i primici, skupina 671. primjenom financijskih pokazatelja za 2020. Kao polazište za izračun potrebnih sredstava uzet je ukupan broj učenika (40,00 kn po učeniku), po razrednom odjelu (100,00 kn) i mjesečni iznos po školi (2.000,00 kn). planirali smo materijalne i financijske rashode. Opći rashodi financiraju se iz općih prihoda i primitaka Vukovarsko-srijemske županije prvo smo planirali „obvezne rashode za komunalne usluge ( voda, smeće,...), rashode za telefon, platni promet, te mjesečne usluge prema ugovorima. Nakon toga planirali smo ostale troškove prema prioritetima funkcioniranja škole financiranje rashoda poslovanja prema kriteriju stvarnog izdatka planirali smo troškove električne energije, plina, prijevoza učenika, hitnih intervencija te sistematskih pregleda djelatnika.  Pored ovih prihoda uzeti su u obziri i vlastiti prihodi od najma prostora (sportske dvorane) skupina 661, te pomoći od nadležnog Ministarstva obrazovanja za plaće i ostale materijalne rashode zaposlenih u školi, te donacije roditelja za školsku kuhinju (sufinanciranje prehrane učenika) skupina 652 kao i pomoći grada Županja skupina 636. Školska prehrana za djecu u riziku od siromaštva – projekt „Užina za sve VI“ od ove školske godine 2021/2022. financira iz proračuna Vukovarsko-srijemske županije. a dio učenika ostvaruje besplatnu kuhinju preko Grada .  Uz ovako planirana sredstva mogu se ostvariti zadovoljavajući rezultati |
| **6. RAZLOG ODSTUPANJA OD PROŠLOGODIŠNJIH PROJEKCIJA** | U odnosu na usvojene projekcije prethodne godine planirani iznosi povećani su u dijelu rashoda za zaposlene zbog povećanja dodataka na plaću prema Kolektivnom ugovoru, te rashodi za nefinancijsku imovinu povećani su iz razloga što je MZO financirao nabavu udžbenika..  Materijalni rashodi su smanjeni u odnosu na usvojene projekcije a razlog je smanjenje broja učenika i odjela . |
| **7. POKAZATELJI USPJEŠNOSTI** | Redovnim osiguravanjem potrebnih sredstava dobivamo na očuvanju kvalitete i učinkovitosti, odgoja i obrazovanja te razini kreativnosti i sposobnosti a samim tim i uspjeha učenika preko organiziranih slobodnih aktivnosti, izvannastavnih aktivnosti, dodatne i dopunske nastave, te natjecanja učenika kako na županijskoj tako i na državnoj razini. Kao pokazatelj uspješnosti uzima se u obzir sve veći broj učenika, sudionika na raznim natjecanjima, smotrama i kulturnim manifestacijama izvan škole. Unatoč Covidu-19 u školskoj godini 2021. kod nas u školi je održano Županijsko natjecanje iz šaha i naši učenici su nastupili u Europa u školi gdje smo imali zapažene rezultate.  U školskoj godini 2020./2021. svi učenici su uspješno završili razred.  Svi zaposlenici su se stručno usavršavali na županijskim stručnim vijećima i seminarima u skladu s mogućnostima. |

Ravnatelj: Predsjednica Školskog odbora

Marijan Oršolić Josipa Vincetić